Okresná prokuratúra Vranov nad Topľou 
Nám. Slobody 5, 093 80 Vranov nad Topľou 	

Sp. zn. : Pv 740/14/7713	Vranov nad Topľou, 8.10.2014
EEČ : 2-61-148-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Vranov nad Topľou
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
v období od XXXXX doposiaľ v obci XXXXX, okr. XXXXX si ako zákonný otec mal. XXXXX, nar. XXXXX voči tejto z nedbanlivosti neplnil  vyživovaciu povinnosť vyplývajúcu mu zo Zákona o rodine a to aj napriek tomu, že rozsudkom XXXXX XXXXX, č.k. XXXXX zo dňa XXXXX bol zaviazaný prispievať na výživné na svoju dcéru XXXXX sumou XXXXX mesačne k rukám matky dieťaťa XXXXX, nar. XXXXX čím dlhoval na výživnom poškodenej XXXXX sumu XXXXX,- EUR.

lebo zanikla trestnosť činu

Odôvodnenie:
Uznesením povereného príslušníka Obvodného oddelenia PZ Slovenská Kajňa, sp.zn. ORP-559/SJ-VT-2014 zo dňa 31.07.2014 bolo podľa § 206 ods. 1 Trestného poriadku vznesené obvinenie XXXXX za prečin   zanedbania povinnej výživy podľa § 207 ods. 1) Trestného zákona na tom skutkovom základe, ako je uvedené vo výrokovej časti tohto uznesenia. 

V priebehu trestného stíhania bol vypočutý obvinený XXXXX, ktorý  vo svojej výpovedi uviedol, že sa snaží pravidelne plniť vyživovaciu povinnosť voči svojej dcére XXXXX, no nie vždy si ju riadne splní z dôvodu nedostatku financií. Poškodenej XXXXX zaslal v mesiaci august sumu XXXXX,-Eur a v septembri jej uhradil sumu XXXXX,-Eur a pri doplnení svojej výpovede dňa XXXXX uviedol, že XXXXX uhradil celý dlh na výživnom a zároveň oľutoval, že si svoju  vyživovaciu povinnosť riadne neplnil.

Svedkyňa- poškodená XXXXX vo svojej výpovedi dňa 24.09.2014 potvrdila, že s XXXXX jej uhradil celý dlh na výživnom. 

Skutočnosť, že zo strany obvineného XXXXX došlo k úhrade dlhu na výživnom je zrejmá aj z šekových ústrižkov tvoriacich súčasť vyšetrovacieho spisu.

         Podľa § 215 ods. 1 písm. h) Trestného poriadku prokurátor zastaví trestné stíhanie, ak zanikla trestnosť činu.

V zmysle ustanovenia § 86 písm. a) Trestného zákona trestnosť zanedbania povinnej výživy zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral  na záverečnú poradu. 
                                                                      
Vzhľadom k vyššie uvedeným skutočnostiam, keďže obvinený XXXXX si  dlh na výživnom uhradil, bolo potrebné podľa § 215 ods. 1  písm. h) Trestného poriadku s poukazom na § 86 písm. a)  Trestného zákona trestné stíhanie zastaviť, nakoľko trestnosť činu zanikla. 

S poukazom na vyššie uvedené skutočnosti bolo potrebné rozhodnúť tak, ako je uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ingrid Poldruhá
prokurátorka